เห็นการสร้างและตกแต่งร้านนี้มาสักพักแล้วค่ะ ร้านไม่ได้อยู่ในบริเวณชุมชน เปิดบริการตั้งแต่วันที่ 16 ก.ย. 58 ที่ผ่านมา ส่วนบริการมีทั้งที่เป็นห้องปรับอากาศ และ ที่นั่งด้านนอก

การเดินทาง

ร้านอยู่ใกล้ ๆ โรงเรียนบ้านหนองบัว กรณีเดินทางมาจากสี่แยกแก่งเสี้ยน ให้วิ่งเส้น กาญจนบุรี-ไทรโยค มาถึงร้านระยะทางประมาณ 7 กิโลเมตร ต้องแยกจากถนนใหญ่เข้ามาค่ะ

ร้านเปิดบริการตั้งแต่เวลา 10.00- 22.00 น.

รายการที่สั่ง 

ข้าวผัดเนื้อเค็ม (60 บาท) ข้าวผัดปรุงรสกลมกล่อม หอม เนื้อเค็มขอให้ทางร้านทอดเคียงข้ามา มีรสเค็มนิด ๆ  เสิร์ฟพร้อมน้ำปลา+มะนาว  จานนี้รสชาติดี

ชาเขียวนมเย็น (30 บาท) แก้วนี้เป็นชาเขียวกลิ่นมะลิ หอม+มัน พอควร รสหวานพอดี ใช้ได้ค่ะ

โดยรวมอาหารรสชาติดี เครื่องดื่มใช้ได้ การบริการดี ที่จอดรถสะดวกค่ะ



